RESOLUCIÓN do 27 de marzo de 2006 pola que se anuncia convocatoria pública de axudas e subvencións ao sector escénico e musical para o 2006.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 28/04/2006

O Instituto Galego das Artes Escénicas e Musicais (IGAEM) é un organismo autónomo de carácter comercial, creado como servizo público de promoción cultural que ten por obxecto o desenvolvemento da política cultural en relación coa produción, promoción e difusión das artes escénicas e musicais, segundo o previsto no artigo 8 da Lei 4/1989, do 21 de abril, pola que se crea o Instituto Galego das Artes Escénicas e Musicais (modificada pola Lei 2/1991, do 14 de xaneiro) e 5 do Decreto 107/1993, do 12 de maio, de desenvolvemento da lei antedita; e pode realizar cantas actividades comerciais e industriais se requiran para o logro dos seus obxectivos, mesmo mediante a realización para estes efectos «de coproducións ou celebración de convenios e concertos con empresas artísticas de caracter profesional» (artigo 9 c)) da Lei 4/1989 e 6 c) do Decreto 107/1993), así como «celebrar convenios e concertos con institucións públicas e privadas para levar a cabo as tarefas da súa competencia» e, en
xeral, «realizar accións de fomento
e difusión das artes escénicas e musicais, así como calquera outra iniciativa ou acción tendente á consecución dos obxectivos que se lle atribúen» (artigo 9, alíneas h), i) e j) da devandita lei, e 6 h), i) e j) do dito decreto de desenvolvemento).
A política do IGAEM ten unha dobre vertente, en canto que promoción da cultura de Galicia en materia de artes escénicas e musicais e en canto que servizo público aos cidadáns de fomento do acceso á cultura. En calquera destas vertentes, a consecución dos seus fins está condicionada pola creación dunha industria galega do teatro, a danza e a música innovadora e competitiva. Por este motivo, as liñas de actuación do IGAEM deben prestar unha especial atención ao apoio e ao crecemento e consolidación das empresas do sector, e á constitución dun mercado das artes escénicas e musicais amplo e dinámico. Os eixes fundamentais da normativa reguladora das axudas e subvencións son os seguintes:
1. A potenciación das políticas públicas de fomento das artes escénicas e musicais, que ten como principal compoñente o incremento do esforzo investidor do IGAEM, especialmente no tocante ás axudas á produción e á distribución, nas cales a dotación orzamentaria aumenta en máis do 50%, pasando de 673.000 euros a 1.025.000 euros.
2. A apertura das convocatorias de axudas e subvencións ás empresas e creadores do ámbito da música e a danza. Aínda que esta apertura ten un carácter parcial, e deberá desenvolverse de forma progresiva nos próximos exercicios, o tratamento conferido á danza queda practicamente equiparado ao do teatro.
3. O tratamento do teatro e do conxunto das artes escénicas como industria cultural, que se plasma na introdución por primeira vez nos criterios de selección dos proxectos da avaliación da viabilidade económica e o plan de marketing, distribución e captación de públicos.
4. A atención á creación de emprego estable e de calidade no sector das artes escénicas, coa potenciación daquelas empresas e proxectos que xeran maiores niveis de emprego. A atención ao capital humano vese reforzada coa articulación dunha liña de bolsas de estudo e formación permanente para os profesionais do sector.
5. A potenciación da nosa cultura, cunha valoración especial da creación de autores galegos actuais.
6. O apoio á distribución exterior da produción escénica e musical, mediante axudas e subvencións para cubrir os gastos de desprazamento, transporte, aloxamento, manutención e outras axudas de custo, que permitan ás empresas do sector ofertar os seus espectáculos nas mesmas condicións económicas que na distribución interior.
7. O establecemento dunha nova liña de axudas destinada a contribuír á mellora das dotacións técnicas das salas da Rede Galega de Teatros e Auditorios. Con esta nova liña de axudas aténdese unha
demanda reiterada das compañías de teatro, danza e música que participan de forma regular na programación da Rede, coa finalidade de garantir o mellor servizo.
8. A articulación mediante convocatoria pública de subvencións das liñas de apoio á actividade asociativa, universitaria e non profesional no ámbito das artes escénicas e musicais, así como das bolsas de estudo e investigación, co obxecto de garantir o cumprimento dos principios de publicidade e concorrencia competitiva.
Por todo isto, en consonancia cos seus obxectivos inmediatos, o Consello Reitor do IGAEM aprobou na súa xuntanza do 31 de marzo de 2006, a convocatoria pública e xeral das axudas e subvencións ás persoas, naturais ou xurídicas, e ás compañías ou empresas galegas profesionais no sector escénico e musical para o 2006, e de acordo coas seguintes bases:
Capítulo I
Ámbito e réxime de axudas
Primeira.-Obxecto, finalidade, principios de xestión e ámbito de aplicación.
1. A presente resolución, no desenvolvemento das funcións e obxectivos encomendados e previstos na Lei 4/1989, do 21 de abril, de creación do Instituto Galego das Artes Escénicas e Musicais, ten por obxecto fixar as bases, en réxime de concorrencia competitiva, que regularán o réxime de axudas e subvencións establecidos polo IGAEM para contribuír ao mantemento e consolidación do teatro, da danza e da música, a través da potenciación das diversas actividades que se desenvolvan nestes sectores, dentro do marco das competencias deste organismo; procedéndose á súa convocatoria para o presente ano 2006.
2. As solicitudes, tramitación e concesión destas axudas e subvencións axustaranse ao disposto no texto refundido da Lei de réxime financeiro e orzamentario de Galicia, aprobado polo Decreto-lexislativo 1/1999, do 7 de outubro; na Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; no Decreto 287/2000, do 21 de novembro, polo que se desenvolve o réxime de axudas e subvencións da Comunidade Autónoma de Galicia e nesta resolución; e, con carácter supletorio, no que resulte de aplicación a Lei 38/2003, do 17 de novembro, xeral de subvencións.
3. A xestión deste programa realizarase de acordo cos seguintes principios:
a) Publicidade, concorrencia, obxectividade, transparencia, igualdade e non discriminación.
b) Eficacia no cumprimento dos obxectivos fixados pola administración outorgante.
c) Eficiencia na asignación de efectivos e na utilización de recursos públicos.
Segunda.-Beneficiarios.
1. Dentro dos límites orzamentarios e de acordo coas condicións e criterios que se establecen nas presentes bases, poderán acceder a estas axudas as persoas físicas e xurídicas que cumpran cos requisitos específicos que se sinalan nesta resolución para cada modalidade de axuda, e que desenvolvan as actuacións previstas para cada caso ao longo do ano 2006. Concretamente, poderán ser beneficiarias e solicitar estas axudas as persoas, físicas ou xurídicas, de natureza pública ou privada, calquera que sexa a forma que adopten, incluídos autónomos e sociedades civís e as comunidades de bens -aínda que carezan de personalidade xurídica, debendo nomear neste caso un representante ou apoderado único da agrupación-, e que reúnan os requisitos de cualificación técnica e profesional precisos para o desenvolvemento do proxecto ou traballo que se presente a esta convocatoria. En ningún caso poderá disolverse a agrupación ata que transcorra o prazo de prescrición previsto nos artigos 39 e 65 da
Lei xeral de subvencións.
2. Non poderán obter a condición de beneficiarios as persoas ou entidades en que concorra algunha das prohibicións que se establecen nos termos previstos no artigo 13 da Lei 38/2003, do 17 de novembro, xeral de subvencións, así como o artigo 78.4º do Decreto-lexislativo 1/1999, do 7 de outubro, polo que se aproba a Lei de réxime financeiro e orzamentario de Galicia, na súa redacción dada pola Lei 14/2004, do 29 de decembro.
En todo caso, os solicitantes presentarán unha declaración responsable de non estar incursos en tales circunstancias, consonte co modelo establecido no anexo II desta convocatoria.
Capítulo II
Modalidades de axuda: normas xerais
Terceira.-Réxime regulador, modalidades de axuda, imputación de créditos e contía de cada modalidade.
1. O procedemento de concesión destas axudas tramitarase a través do réxime de concorrencia competitiva, de acordo cos criterios de valoración fixados na presente convocatoria para cada tipo ou modalidade de axuda.
2. As axudas convocadas imputaranse con cargo ao crédito que se sinala e a súa concesión estará suxeita á existencia de crédito orzamentario. O seu pagamento financiarase con cargo aos créditos das aplicacións orzamentarias que, mediante disposición complementaria, se determinen anualmente, logo da aprobación dos orzamentos xerais da Comunidade Autónoma para o exercicio correspondente.
3. As modalidades de axuda que comprende a presente convocatoria son as que seguen:
A. Axudas á produción.
a.1. Axudas á nova creación.
a.2. Axudas para a realización de producións de teatro de actor e de títeres.
a.3. Axudas á produción da danza.
B. Axudas á distribución.
C. Axudas ás dotacións e investimentos para a Rede Galega de Teatros e Auditorios.
D. Axudas á programación de salas de teatro e artes escénicas -salas alternativas-.
E. Axudas para a actividade asociativa, universitaria e non profesional no ámbito das artes escénicas e musicais.
F. Axudas ao estudo e á investigación.
4. O importe global máximo das axudas anteriormente detalladas será de 1.520.000 A (un millón cincocentos vinte mil euros); suma que irá con cargo ás aplicacións orzamentarias 12.90.354A.480.0 (no suposto da modalidade F), e 12.90.354A.640.1 do exercicio de gastos do IGAEM, previstos inicialmente para o vixente período orzamentario.
Estas contías están recollidas na Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, teñen carácter anual e constitúen o importe global das aplicacións para o financiamento da presente convocatoria de axudas.
5. O importe global máximo previsto no punto anterior distribuirase entre as referidas modalidades de axuda, asignándoselles as seguintes contías máximas:
A. Para as axudas á produción, 785.000 A.
Esta cantidade, pola súa vez, repartirase entre os distintos tipos de axuda á produción do xeito que segue:
a.1. Axudas a producións de nova creación: 36.000 A.
a.2. Axudas para a realización de producións de teatro de actor e de títeres: 649.000 A.
a.3. Axudas á produción da danza: 100.000 A.
B. Para as axudas á distribución, 240.000 A.
C. Para as axudas ás dotacións e investimentos destinados á Rede Galega de Teatros e Auditorios, 120.000 A.
D. Para as axudas para a programación de salas de teatro e artes escénicas, 95.000 A.
E. Para as axudas destinadas á actividade asociativa, universitaria e non profesional no ámbito das artes escénicas e musicais, para levar a cabo proxectos de especial interese, 220.000 A.
F. Para as axudas ao estudo e á investigación, 60.000 A.
Capítulo III
Procedemento: solicitudes, valoración e
xustificación
Cuarta.-Inicio do procedemento: solicitudes e presentación das instancias.
1. As solicitudes de axudas e subvencións, dirixidas ao xerente do IGAEM, deberán axustarse ao modelo publicado no anexo I desta resolución e e
irá acompañado dos a el os anexos da presente convocatoria que correspondan, e que se determina en razón da modalidade de axuda á que se opte. Poderán presentarse nos servizos, rexistros e oficinas correspondentes das comunidades autónomas, consonte co establecido no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e na súa disposición adicional 18ª.
2. Quen opte por presentar a súa solicitude nun rexistro diferente ao do IGAEM, deberá comunicalo e así mesmo anunciar a este instituto o envío da solicitude mediante fax, telefax ou telegrama no mesmo día da súa remisión, antes, en todo caso, do remate do prazo de presentación. Sen a concorrencia de ambos os requisitos non será admitida a solicitude, de ser recibida no IGAEM con posterioridade á data de remate do prazo.
3. As presentes bases, así como as solicitudes e os anexos que a acompañan, estarán dispoñibles nas dependencias deste instituto, quedando pola súa vez expostas no taboleiro de anuncios.
Quinta.-Prazos para a instrución e tramitación das solicitudes.
O prazo para a presentación das solicitudes -sen prexuízo das especificidades propias e dispostas nos capítulos correspondentes aos requisitos de cada modalidade de axuda- rematará ao mes seguinte á publicación da presente resolución no Diario Oficial de Galicia (DOG).
Se a solicitude non estivese debidamente cuberta, non se achegase a documentación exixida ou non se reunisen os requisitos sinalados nesta resolución ou os que con carácter xeral se indican no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro, o interesado será requirido para que no prazo de 10 días, contados desde a data de notificación do requirimento, repare o defecto advertido, emende a falta detectada ou presente os documentos preceptivos, indicando que, de non o facer, se lle terá por desistido na súa petición, logo da resolución que declarará esta circunstancia e que deberá ser ditada nos termos contemplados no artigo 42 da dita lei, segundo o previsto no seu artigo 71.
Para a presentación das solicitudes de axudas, os beneficiarios poderán contar co asesoramento dos técnicos e do resto do persoal laboral ao servizo do IGAEM.
Sexta.-Documentación xeral requirida aos solicitantes.
Ademais da solicitude mencionada na base cuarta desta resolución, os interesados nestas axudas presentarán, se é o caso, a seguinte documentación, mediante orixinal ou fotocopia compulsada ou autenticada, e que deberá acompañar á citada instancia, salvo que os criterios específicos de cada modalidade prevexan outras obrigas ao respecto e que se espe
cificarán máis adiante nos capítulos V e seguintes desta resolución:
1º Se o solicitante é unha persoa física, fotocopia compulsada do seu documento nacional de identidade, ou do pasaporte ou documento equivalente, de ser estranxeiro, así como certificado de estar dado de alta no IAE, na epígrafe/subepígrafe que corresponda; achegándose copia do último recibo pagado, de estar obrigado a facelo.
2º Se o solicitante é unha persoa xurídica, orixinal ou fotocopia compulsada do CIF ou documento equivalente; certificado de estar dado de alta no imposto de actividades económicas (IAE), na epígrafe e subepígrafe que corresponda (achegándose copia do último recibo pagado, de estar obrigado); orixinal ou copia compulsada dos estatutos rexistrados e escrituras de constitución ou modificación inscritos, se é o caso, no rexistro correspondente; e documentación que acredite de forma suficiente a representación e identidade de quen asina a solicitude no nome da persoa xurídica (DNI ou pasaporte e poder acreditativo, se é o caso), certificativa do acordo de solicitude da axuda, así como da autorización da persoa que a asine no nome da entidade.
No suposto de tratarse de sociedades civís e comunidades de bens -ou calquera outra agrupación de persoas sen personalidade xurídica propia-, deberán nomear un representante ou apoderado legal único da agrupación, con poderes bastantes para cumprir as obrigas que, como beneficiario, lle corresponden á agrupación (deberán facer constar tal circunstancia tanto na solicitude como na aceptación da concesión da axuda).
Cando se trate de agrupacións de persoas físicas ou xurídicas, públicas ou privadas sen personalidade, deberán facerse constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención que se aplicará a cada un, tendo igualmente todos eles a consideración de beneficiarios.
3º Certificación da entidade bancaria na que o solicitante sexa titular dunha conta, acreditativa desta circunstancia, para o caso de ser concedida a axuda ou axudas ás que opte (deberán aparecer os 20 díxitos do número de conta bancario). Este requisito poderá quedar solucionado mediante a presentación do anexo IV.
4º. Declaración xurada complementaria da persoa solicitante, coa relación e importe de cantas subvencións, axudas ou outras colaboracións fosen solicitadas e/ou concedidas por administracións, entidades públicas ou privadas -vinculadas ou dependentes-, para o mesmo fin e para os efectos previstos nos artigos 14 e 19 da Lei xeral de subvencións, e 19 do Decreto autonómico 287/2000, do 21 de novembro, polo que se regula e desenvolve o réxime de axudas e subvencións da Comunidade Autónoma de Galicia; así como declaración responsable do solicitante de non incorrer nas prohibicións para obter
a condición de beneficiario, recollidas nos puntos 2º e 3º do artigo 13 da Lei 38/2003, do 17 de novembro, xeral de subvencións (anexo II).
5º Certificado acreditativo de estar ao día das súas obrigas tributarias, tanto coa Facenda pública estatal como coa autonómica, e fronte á Seguridade Social, nos mesmos termos establecidos no artigo 14 da Lei 38/2003, do 17 de novembro, xeral de subvencións e 78.4º c) do Decreto lexislativo 1/1999, do 7 de outubro, na súa redacción dada pola Lei 14/2004, do 29 de decembro, de medidas tributarias e de réxime administrativo, no momento de remate do prazo de presentación das solicitudes.
Non obstante o antedito, a presentación da solicitude de concesión de axuda ou subvención pola persoa interesada, acompañándoa co modelo contemplado no anexo III que se achega con esta resolución, comportará a autorización ao IGAEM para que este poida solicitar as indicadas certificacións que deban emitir os organismos correspondentes da Axencia Estatal de Administración Tributaria, da Tesouraría Xeral da Seguridade Social e da Consellería de Economía e Facenda da Xunta de Galicia, consonte coa documentación requirida nas presentes bases e co establecido no artigo 43 da Lei de orzamentos xerais da Comunidade Autónoma de Galicia para o 2006.
6º Documentación específica para cada tipo ou modalidade de axuda á que se presenten as persoas interesadas, que se recollen nos capítulos seguintes desta convocatoria.
Sétima.-Procedemento de concesión das axudas: instrución, competencia para a avaliación das solicitudes e proposta de resolución.
1. A Xerencia do IGAEM, directamente ou a través dos seus servizos administrativos, actuará como órgano instrutor do procedemento, nos termos contemplados no artigo 24 da Lei xeral de subvencións e 9 do Decreto autonómico 287/2000, do 21 de novembro, correspondéndolle realizar de oficio cantas actuacións estime necesarias para a determinación, coñecemento e comprobación dos datos en virtude dos que se debe pronunciar a resolución. En particular, terá atribuídas especificamente as seguintes funcións:
1. Examinar as solicitudes e documentación presentada.
2. Requirir das persoas solicitantes a emenda da documentación que resultase de obrigada achega.
3. Formular a proposta de resolución.
Co fin de facilitar unha mellor avaliación das solicitudes, poderá pedirse información complementaria aos interesados, así como doutros servizos da Consellería de Cultura e Deporte, ou dos profesionais ou expertos consultados. En todo caso, a Xerencia do IGAEM poderá requirir aos solicitantes para que proporcionen calquera información aclaratoria que resulte necesaria para a xestión da súa solicitude.
Se o interesado non presenta a documentación requirida no prazo expresado, arquivarase o expediente sen máis trámite, coas previsións do art. 42 da Lei de réxime xurídico das administracións públicas e do procedemento administrativo común.
2. Para a concesión das axudas nas súas distintas modalidades e variedades, serán tidos en consideración os criterios e puntuacións que se relacionan e contemplan nos capítulos seguintes desta resolución, para cada tipo ou modalidade de axuda.
3. As comisións de valoración ás que se refire a cláusula seguinte desta resolución examinarán os proxectos, tendo en conta os criterios de valoración que en cada modalidade se especifican nos indicados capítulos V e seguintes. Así mesmo, elaborarán un informe preceptivo, que non será vinculante, relacionando os proxectos examinados por orde de prelación.
4. Unha vez completados os expedientes, o órgano instrutor porá de manifesto aos interesados cando no procedemento se tivesen en conta outros feitos, alegacións ou probas non aducidos polo propio solicitante, para que no prazo de dez días naturais alegue o que considere conveniente.
Oitava.-Comisións de valoración.
1. Para a avaliación das solicitudes presentadas, consonte se prevé no artigo 22 da Lei 38/2003 e 78.8º do texto refundido da Lei de réxime financeiro e orzamentario de Galicia, constituirase unha comisión de valoración (ou comisión avaliadora), da que non poderán formar parte aquelas persoas directa ou indirectamente relacionadas cos expedientes obxecto de valoración.
Tanto esta comisión como o órgano instrutor especificado na base anterior poderán solicitar dos interesados cantos datos e acreditacións xulguen necesarios para a debida baremación dos proxectos.
2. Existirá unha comisión de valoración especializada para cada tipo ou modalidade de axuda prevista na presente convocatoria; en todo caso, todas elas estarán integradas polo xerente do IGAEM -ou persoa en que este delegue- como presidente da comisión; por un membro do cadro de persoal do IGAEM (que exercerá as funcións de secretario da comisión, con voz e sen voto); e por un número de vogais que quedará determinado nos requisitos particulares especificados para cada modalidade de axuda nos capítulos que se desenvolverán seguidamente.
3. A condición de vogal da comisión ten carácter persoal, non podendo actuar por delegación nin ser substituído en ningún caso.
4. A comisión de valoración avaliará as solicitudes consonte cos criterios de valoración establecidos nestas bases para cada modalidade de axuda nas cláusulas que se detallan seguidamente, e emitirá un informe en que se concrete o resultado da avaliación efectuada.
Novena.-Determinación das contías.
Para a determinación da contía da axuda terase en conta o número de solicitudes seleccionadas en relación co crédito orzamentario existente e a contía do gasto estimado no orzamento presentado, así como o seu interese artístico e a súa relevancia no ámbito teatral, coreográfico e/ou musical.
Décima.-Resolución da convocatoria.
1. Unha vez cumprido, se é o caso, co trámite de audiencia -que non será superior a dez días e con todo o disposto no clausulado anterior, o órgano instrutor, á vista do expediente, da documentación requirida e do informe da comisión avaliadora, ditará a proposta de resolución correspondente, que elevará ao Consello Reitor do IGAEM.
2. O Consello Reitor do IGAEM, como órgano colexiado superior responsable da resolución definitiva da convocatoria de subvencións, deberá ditar resolución expresa a este respecto. A dita resolución deberá ditarse e publicarse no prazo máximo de seis meses, contado desde o día seguinte ao da publicación da presente convocatoria pública, segundo o artigo 10.2º do Decreto 287/2000, do 21 de novembro, polo que se desenvolve o réxime de axudas e subvencións da Comunidade Autónoma de Galicia, e sen prexuízo do disposto no artigo 42.5º da Lei 30/1992, do 26 de novembro. Será motivada e farase constar os beneficiarios, a contía da axuda e unha desestimación xeneralizada do resto dos proxectos solicitantes.
3. A resolución será publicada no Diario Oficial de Galicia nos supostos contemplados no artigo 59 da Lei 30/1992, do 26 de novembro. Este medio de comunicación poderá ser substituído ou complementado coa a súa inserción na páxina web do IGAEM, así como no taboleiro de anuncios que se atopa a disposición dos administrados nas dependencias deste organismo.
A notificación da resolución ás persoas adxudicatarias da axuda cursarase no prazo de 10 días naturais seguintes ao da súa adopción, consonte cos artigos 58 e 59 da Lei 30/1992, de réxime xurídico das administracións públicas e do procedemento administrativo común.
Transcorrido o prazo máximo previsto para resolver o procedemento sen que se ditase nin recaese resolución expresa, poderase entender que esta é desestimatoria da concesión da subvención.
4. A resolución de concesión de axudas ditada será definitiva na vía administrativa, consonte co artigo 10.1º do Decreto 287/2000, e contra ela caberá interpor directamente recurso contencioso-administrativo ante o Tribunal Superior de Xustiza de Galicia no prazo de dous meses, contados desde o día seguinte á data da súa notificación, de acordo co disposto no artigo 46.1º da Lei 29/1998, do 13 de xullo, reguladora da xurisdición contencioso-administrativa.
Porén, esta resolución poderá ser tamén recorrida potestativamente en reposición, no prazo dun mes desde a publicación da resolución no DOG, e ante o mesmo órgano que a ditou, de acordo co disposto nos artigos 116, 117 e demais concordantes da Lei 30/1992 do 26 de novembro, de réxime xurídico das administracións públicas e do procedemento administrativo común.
Décimo primeira.-Pagamento e xustificación: documentación requirida.
1. O pagamento das axudas farase efectivo a partir da data da resolución definitiva de concesión e realizarase dunha soa vez, sempre e cando se acreditase que a actividade foi executada de acordo co programa e/ou proxecto presentados, e se xustifique correctamente o seu emprego; todo isto sen prexuízo do réxime de pagamentos anticipados contemplados para as distintas liñas de axudas.
2. O prazo de xustificación da axuda percibida rematará nos períodos expresamente previstos para cada modalidade de axuda, no capitulado establecido posteriormente, debendo presentar toda a documentación requirida e que sirva para xustificar por parte dos beneficiarios a subvención. A partir da data límite de xustificación prevista para cada modalidade, o crédito orzamentario quedará anulado, perdendo o adxudicatario todo dereito a cobrar a axuda concedida inicialmente.
3. A documentación específica requirida para o aboamento de cada tipo ou modalidade de axuda, e que deberá presentar a persoa beneficiaria, será a contemplada nos capítulos V e seguintes desta resolución.
4. No suposto de que as actividades obxecto desta convocatoria fosen financiadas, ademais de coa presente subvención, con fondos propios ou doutras subvencións ou recursos, deberá acreditarse na xustificación o seu importe mediante a presentación dunha declaración de recursos, ingresos e a concesión ou non doutras subvencións ou achegas de entidades públicas ou privadas para o mesmo proxecto ou actividade, coa indicación expresa de que a suma de todas as referidas cantidades non supera o custo da actividade realizada. Ademais, deberán incluírse aquelas axudas concedidas que non se acreditaron no momento da solicitude.
5. Cando concorran varias axudas ou subvencións solicitadas e concedidas ao mesmo beneficiario, só será necesario que este presente dunha soa vez a documentación que resulte coincidente, tanto na fase de solicitude (prevista nas cláusulas cuarta a sexta das presentes bases), como na de xustificación do pagamento.
6. Non poderá realizarse en ningún caso o pagamento da subvención outorgada en tanto o beneficiario non figure ao día do cumprimento das súas obrigas tributarias estatais, autonómicas e da Seguridade Social, sexa debedor en virtude de resolución declarativa da procedencia de reintegro ou teña algunha outra débeda pendente, por calquera con
cepto, coa Administración da Comunidade Autónoma galega; estando autorizado o IGAEM (consonte coa previsión contida na cláusula sexta, punto 5º desta resolución) para proceder á comprobación e conseguinte verificación destes datos, e podendo solicitar as indicadas certificacións segundo o establecido no artigo 43 da Lei 7/2005, do 29 de decembro, de orzamentos xerais da Comunidade Autónoma de Galicia para o 2006.
Capítulo IV
Incompatibilidades e obrigas
Décimo segunda.-Obrigas dos beneficiarios.
1. As cargas, modos e condicións da subvención imputaranse ao beneficiario dela, sen que este se poida opoñer ás excepcións que, en cada caso particular, se deriven das súas relacións xurídicas con terceiros.
2. Os beneficiarios destas axudas adquiren as obrigas que se reflicten nesta resolución e no resto da normativa de aplicación e, con carácter xeral, as que se relacionan a continuación:
1º. Comunicar ao IGAEM a aceptación por escrito da axuda no prazo máximo de 15 días naturais, contados a partir do día seguinte ao da recepción efectiva da notificación da concesión. No suposto de non comunicarse esta aceptación, entenderase que o beneficiario renuncia a esta axuda e perderá todo dereito á súa percepción.
2º. Realizar a actividade que fundamenta a concesión da axuda ou subvención -de acordo co programa presentado- durante o tempo máximo que se estableza e, en todo caso, antes do remate do prazo da súa xustificación, agás por causas extraordinarias e alleas á súa vontade, o que deberá acreditar de maneira motivada e fidedigna. No caso de ser autorizada a extensión da actividade subvencionada máis aló do remate do prazo de xustificación, persistirá a obriga de xustificar o gasto realizado dentro do devandito prazo.
Toda incidencia que supoña modificación do obxecto, calendario ou finalidade do programa inicial que se presentou á subvención deberá ser comunicado previamente a este instituto, para a súa autorización expresa pola Xerencia do IGAEM.
3º. Xustificar a axuda concedida nos termos establecidos nos puntos ulteriores para cada modalidade.
4º. Someterse ás actuacións de comprobación, control e inspección que efectúe o órgano concedente e ás de control financeiro que corresponden á Intervención Xeral da Comunidade Autónoma, ás previstas na lexislación do Tribunal de Contas e do Consello de Contas, ou a outros órganos da Administración estatal ou da Unión Europea, aos que se facilitará canta información lles sexa requirida para este efecto.
5º. Comunicar ao órgano concedente a obtención doutras subvencións ou axudas para a mesma finalidade, procedentes de calquera das administracións
públicas ou entes públicos autonómicos, nacionais ou internacionais, así como calquera outra modificación das condicións que no seu día foron tidas en conta para a súa concesión, e dos compromisos e obrigas asumidos polos beneficiarios.
A dita comunicación deberá efectuarse tan pronto como se coñeza e, en todo caso, con anterioridade á xustificación da aplicación destinada aos fondos percibidos, consonte co previsto na normativa estatal e autonómica en materia de concesión de axudas e subvencións públicas, e sen prexuízo do estipulado no art. 78.9 da Lei de réxime financeiro e orzamentario de Galicia.
6º. Incorporar de forma visible nos materiais que se utilicen para a difusión das actividades subvencionadas o logotipo do IGAEM, coa súa adscrición á Consellería de Cultura e Deporte da Xunta de Galicia, respectando as súas normas de identidade corporativa; facendo constar en toda publicidade xerada polos mencionados actos, publicación, folleto, cartel, programa de man, etc., e en calquera medio ou soporte que se realice, que foron subvencionados polo IGAEM, inseríndoo en lugar preferente e destacado ou, cando menos, en igualdade de condicións que a entidade subvencionada.
No mesmo senso, e para o suposto dos posibles actos de comunicación pública que se puidesen organizar, a beneficiaria deberá informar o IGAEM coa debida e suficiente antelación, reservándose este organismo o dereito de participación, con carácter preferente. En todo caso, o beneficiario estará obrigado a facer mención expresa da subvención concedida por este instituto.
7º. Dispoñer dos libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable ao beneficiario para cada caso, así como cantos estados contables e rexistros específicos lle sexan exixidos polas bases reguladoras das subvencións, coa finalidade de garantir o axeitado exercicio das facultades de comprobación e control.
8º. Conservar os documentados xustificativos de aplicación dos fondos recibidos, mesmo os documentos electrónicos, por un período de cinco (5) anos, en tanto en canto poidan ser obxecto das actuacións de comprobación e control contempladas no punto 4º deste apartado.
9º. Proceder ao reintegro dos fondos percibidos nos supostos e forma contemplados na cláusula seguinte.
10º. Aqueloutras obrigas establecidas no art. 78 do TR da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, consonte coa redacción dada pola Lei 14/2004, do 29 de decembro, de medidas tributarias e de réxime administrativo, e no Decreto autonómico 287/2000, do 21 de novembro.
3. O incumprimento dos anteriores deberes e obrigas por parte dos adxudicatarios dará lugar á exixencia das responsabilidades ou sancións que corres
pondan, de acordo coa normativa vixente e en consonancia co disposto na cláusula 16ª destas bases.
Décimo terceira.-Revogación e reintegro das subvencións.
1. Procederá a revogación das subvencións e axudas, así como o reintegro total ou parcial das contías percibidas e a exixencia do xuro de mora correspondente desde o momento do pagamento da subvención ata a data en que se acorde a procedencia do reintegro, no caso de incumprimento das obrigas anteriormente sinaladas, nos casos e termos establecidos no artigo 37 da Lei xeral de subvencións, no art. 78 da citada Lei de réxime financeiro e orzamentario de Galicia, e no artigo 19 do Decreto autonómico 287/2000, do 21 de novembro, polo que se desenvolve o réxime de axudas e subvencións da Comunidade Autónoma de Galicia, así como o incumprimento de calquera dos requisitos e obrigas estipulados na presente convocatoria.
2. No suposto de incumprimento parcial, a fixación da suma que deba ser reintegrada determinarase en aplicación do principio de proporcionalidade, sempre que a actividade desenvolvida se aproxime significativamente ao cumprimento total e acrediten os beneficiarios unha actuación inequivocamente tendente á satisfacción dos seus compromisos.
2. O reintegro do importe percibido, cando proceda, rexerase polo procedemento establecido no artigo 20 do citado Decreto 287/2000, do 21 de novembro, e supletoriamente polo disposto no título II da citada Lei 38/2003. Esta obriga, asemade, enténdese sen prexuízo do establecido no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social.
Décimo cuarta.-Incompatibilidades e concorrencia doutras axudas.
1. O importe das axudas reguladas na presente resolución en ningún caso poderá ser de tal contía que, illadamente ou en concorrencia con subvencións, axudas ou patrocinios concedidos por outras administracións públicas ou entes públicos ou privados, autonómicos, nacionais ou internacionais, superen o 100% do custo da actividade subvencionada que desenvolverá o beneficiario; isto sen prexuízo das particularidades e especificidades previstas para cada tipo ou modalidade de axuda, contempladas nas cláusulas que seguen.
2. Tampouco se poderán imputar os mesmos gastos aos distintos tipos de axuda previstos nestas bases.
Décimo quinta.-Modificación da resolución de concesión.
1. Toda alteración das condicións tidas en conta para a concesión das axudas e subvencións aquí contempladas, así como a obtención concorrente de subvencións e axudas outorgadas por outras administracións ou outros entes públicos ou privados,
nacionais ou internacionais, poderá dar lugar á modificación da resolución inicial de concesión e, eventualmente, á súa revogación; podendo en tal caso o IGAEM proceder á reclamación e conseguinte reintegro, total ou parcial, da suma concedida á compañía adxudicataria.
2. Do mesmo xeito, procederá o dito reintegro total ou parcial nos supostos previstos no apartado 10º do artigo 78 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, na súa redacción dada pola Lei 14/2004, do 29 de decembro, de medidas tributarias e de réxime administrativo.
Décimo sexta.-Responsabilidade e réxime sancionador.
Os beneficiarios destas axudas quedarán sometidos ao réxime sancionador en materia de subvencións que establece o capítulo VII do Decreto 287/2000, así como con carácter supletorio o título IV da Lei 38/2003, xeral de subvencións. Así mesmo, quedarán sometidos ao disposto no título IX da Lei 30/1992, do 26 de novembro, de réxime xurídico das administracións públicas e do procedemento administrativo común, e no Regulamento do procedemento para o exercicio da potestade sancionadora, aprobado polo Real decreto 1398/1993, do 4 de agosto.
Capítulo V
Axudas á produción
1ª. Finalidade da concesión:
Promover a produción de espectáculos de artes escénicas, en calquera das súas modalidades, por parte de compañías profesionais con sede na Comunidade Autónoma de Galicia. Estas axudas á produción teñen por finalidade o mantemento e progresiva consolidación das empresas e/ou compañías profesionais de teatro e danza, e o incremento cualitativo dos espectáculos escénicos producidos na nosa comunidade autónoma.
2ª. Modalidades de axudas á produción:
A.1. Axudas á nova creación.
A.2. Axudas para a realización de producións de teatro de actor e de monicreques.
A.3. Axudas para a produción de danza.
3ª. Beneficiarios: Requisitos:
-Os beneficiarios destas axudas poderán ser aquelas persoas, físicas ou xurídicas, dedicadas profesionalmente á actividade teatral ou á actividade da danza, con domicilio ou sede social na Comunidade Autónoma de Galicia, e quedando exceptuadas as asociacións e entidades sen fins de lucro.
-Os requisitos xerais para os tres tipos ou variantes de axuda son:
-Acreditación da dedicación profesional á actividade teatral/coreográfica. No caso de sociedades,
ter social ou estatutariamente como obxecto social o desenvolvemento de actividades de artes escénicas.
-Estar dado de alta no imposto de actividades económicas na epígrafe ou subepígrafe correspondente, no vixente exercicio 2006.
-Domicilio ou enderezo social na Comunidade Autónoma de Galicia.
-No suposto da modalidade A.1, ademais dos requisitos xerais consignados, requiriránselles os seguintes:
-Traxectoria teatral non superior aos 3 anos.
-Dirección novel (non dirección anterior de espectáculos con carácter profesional).
-Constitución dunha porcentaxe non inferior ao 50% do elenco técnico e artístico da compañía por mozos e mozas menores de 35 anos.
4ª. Contía das axudas e límites mínimos e/ou máximos:
a) Determinación do importe da axuda ou subvención: o importe da axuda determinarase, para os proxectos previamente seleccionados, en relación cos custos totais do proxecto. A porcentaxe que se aplicará sobre os custos totais do proxecto poderá variar por tramos en función dos diferentes orzamentos de produción.
b) A resolución de concesión especificará o importe da subvención concedida, así como o coeficiente de financiamento do proxecto. O coeficiente de financiamento do proxecto fixa o cociente entre o importe da subvención concedida e o importe total do proxecto que hai que xustificar. Este coeficiente non poderá ser inferior á porcentaxe mínima de subvención solicitada, nin superior aos límites establecidos no punto seguinte. Da mesma forma, o importe da subvención concedida deberá estar comprendido entre os límites mínimo e máximo establecidos na alínea e).
c) O importe máximo total da subvención ou axuda concedida polo IGAEM non poderá superar o 80% dos custos totais do proxecto, no caso da produción da modalidade A.2., e do 90% no caso da produción da modalidade A.3. Na epígrafe de axudas incluídas na modalidade A.1. non serán de aplicación as porcentaxes máximas de subvención. En calquera caso, o importe máximo total das subvencións e axudas das distintas administracións públicas non poderá superar en ningún caso o 100% dos custos do proxecto.
d) No momento de concesión da subvención a entidade beneficiaria deberá remitir ao IGAEM no prazo establecido na cláusula décimo segunda.2, punto 1º, a declaración de aceptación da subvención nos termos establecidos na resolución e a ficha de produción (anexo V) e plan económico financeiro (anexo
VIII), adaptados á subvención concedida e ao coeficiente de financiamento.
e) Importes mínimos e máximos das axudas e subvencións:
Importe mínimo
Importe máximo
Compañías de nova creación
9.000 A
24.000 A
Producións de teatro de actor
25.000 A
80.000 A
Produción de teatro de monicreques
10.000 A
80.000 A
Produción de espectáculos de danza
12.000 A
40.000 A
f) O IGAEM poderá anticipar o pagamento de ata un 50%, como máximo, do importe total da axuda, logo de solicitude expresa do beneficiario e presentación de certificación do inicio dos traballos de produción.
O importe restante da subvención aboarase unha vez que xustifique o beneficiario o cumprimento total das obrigas establecidas nas presentes bases.
5ª. Criterios de valoración e baremación:
A valoración das solicitudes presentadas realizarase con base á información referida na base sexta desta convocatoria e á documentación específica exixida a posteriori, de acordo cos seguintes criterios:
Baremos de selección. Produción de teatro de actor e de títeres-modalidade A.2-:
A. Interese artístico.
45%
A.1. Memoria de dirección, proxecto escenográfico, música, vestiario, iluminación e deseño de monecos.
10%
A.2. Contribución ao desenvolvemento da creación de autores galegos
10%
Obra orixinal (non adaptación) de galego actual: de 7 a 10 puntos, segundo a súa traxectoria.
Outros autores: de 5 a 8 puntos, segundo a traxectoria do autor.
A.3. Traxectoria profesional do director, dos actores e do resto do elenco.
25%
Director: ata un máximo de 15 puntos. Un punto por cada montaxe profesional dirixida. Ata 5 puntos por outros méritos como cursos recibidos e impartidos, titulación en arte dramática, outras titulacións e publicacións.
Currículo dos actores: ata un máximo de 15 puntos, valorándose experiencia, titulación en arte dramática e outros méritos como cursos, publicacións e premios.
Currículo do persoal creativo do elenco (escenógrafo, figurinista, deseñador de iluminación, compositor musical, etc.): ata un máximo de 5 puntos, valorándose a experiencia en montaxes profesionais.
B. Traxectoria da compañía
40%
B.1. Estrutura organizativa da empresa.
10%
B.1.1. Antigüidade da empresa: un punto por cada ano de actividade, nos cinco anos inmediatamente anteriores ao da convocatoria. Enténdese por ano de actividade aquel en que se realizou como mínimo unha produción ou se distribuíu un espectáculo.
5%
B.1.2. Nivel de contratación de persoal nos tres anos anteriores: contabilizaranse o tempo total de contratación, en meses, do persoal con contrato laboral e mercantil. Nos contratos por funcións, cada día de contratación contabilizarase polo equivalente a tres días.
5%
B.2. Traxectoria artística da compañía (4 anos): nas compañías de recente creación a media calcularase sobre o período da súa actividade.
30%
B.2.1. Número de espectáculos producidos nos catro anos anteriores ao da convocatoria. -Espectáculos con menos de 10 funcións: 1 punto.-Espectáculos con entre 11 e 15 funcións: 2 puntos.-Espectáculos con entre 16 e 20 funcións: 3 puntos.-Espectáculos con entre 21 e 29 funcións: 4 puntos.-Espectáculos con mais de 30 funcións: 5 puntos.
15%
B.2.2. Programación desenvolvida nos catro anos anteriores -Media anual de funcións distribuídas:-Menos de 20 funcións: 6 puntos.-Entre 20 e 30 funcións: 9 puntos.-Entre 30 e 40: 12 puntos.-Máis de 40: 15 puntos.
As compañías que realizasen cinco ou mais funcións fóra de Galicia, de media anual, recibirán dous puntos adicionais.
15%
C. Planificación económica.
15%
C.1. Porcentaxe de custos de persoal do proxecto-Entre o 30% e o 50%: 3 puntos.-Entre o 50% e o 65%: 4 puntos.-Máis do 65%: 5 puntos.
5%
C.2. Plan de marketing, distribución e captación de públicos.
2%
C.3. Plan económico e financeiro.
8%
Porcentaxe mínima de subvención solicitada para o proxecto presentado.
Total proxecto.
100%
Baremos de selección. Nova creación -Modalidade A.1-:
A. Interese artístico
42%
A.1. Memoria de dirección, proxecto coreográfico, proxecto escenográfico, música, vestiario, iluminación e deseño de monecos
22%
A.2. Contribución ao desenvolvemento de novas propostas dramatúrxicas ou escénicas, linguaxes coreográficas e desenvolvemento da creación de autores galegos
14%
Innovación dramatúrxica, coreográfica ou escénica
7%
Creación de autores/coreógrafos galegos
7%
A.3. Interese cultural e social xeral
6%
B. Traxectoria da compañía
40%
B.1. Traxectoria profesional do director, coreógrafo, actores, bailaríns, músicos e resto do elenco
40%
Currículo do director/coreógrafo
16%
Currículo dos actores/bailaríns/músicos
16%
Currículo do resto do elenco
8%
C. Planificación económica
18%
C.1. Plan de marketing e distribución
10%
Porcentaxe de gastos de marketing e promoción sobre o total de custos de produción.
4%
Deseño do plan de marketing e distribución
6%
C.2. Plan económico e financeiro
8%
Porcentaxe mínima de subvención solicitada.
4%
Porcentaxe de custos de produción amortizados na distribución
4%
Total proxecto
100%
Baremo de selección. Produción de danza.
A. Interese artístico.
27%
A.1. Memoria de dirección, proxecto coreográfico, proxecto escenográfico, música, vestiario e iluminación.
15%
A.2. Contribución ao desenvolvemento de novas linguaxes coreográficas e da creación de coreógrafos galegos.
8%
Novas linguaxes coreográficas.
4%
Creación de coreógrafos galegos.
4%
A.3. Interese cultural e social xeral.
4%
B. Traxectoria da compañía.
56%
B.1. Estrutura organizativa da empresa.
12%
Antigüidade da empresa.
2%
Volume de cotización á Seguridade Social nos últimos tres anos.
6%
Porcentaxe de custos de persoal do proxecto.
4%
B.2. Traxectoria profesional do coreógrafo e dos bailaríns/músicos.
22%
Currículo do director.
5%
Currículo do coreógrafo.
5%
Currículo dos bailaríns/músicos.
12%
B.3. Traxectoria artística da compañía (3 anos).
22%
Número de espectáculos producidos.
2%
Número de funcións distribuídas en salas da Rede Galega de Teatros e Auditorios.
6%
Número de funcións distribuídas noutras salas e espazos en Galicia.
6%
Número de funcións distribuídas fóra de Galicia.
6%
Premios e outras mencións.
2%
C. Planificación económica.
17%
C.1. Plan de marketing e distribución.
4%
Porcentaxe de gastos de marketing e promoción sobre o total de custos de produción.
2%
Deseño do plan de marketing e distribución
2%
C.2. Plan económico e financeiro
13%
Porcentaxe mínima de subvención solicitada.
10%
Porcentaxe de custos de produción amortizados na distribución
3%
Total proxecto
100%
Así mesmo, na modalidade A.2 a comisión de valoración terá en consideración aqueles proxectos que se presenten para a produción do espectáculo baseado na obra de teatro galardoada co XIV Premio Álvaro Cunqueiro para Textos Teatrais, na súa edición-2005, e que non fora representada previamente; deberase ter en conta en particular a viabilidade do proxecto e as súas calidades escénicas.
De presentarse varios proxectos, a comisión valorará o que reúna a súa calidade artística e viabilidade, tendo en conta que na súa representación deberá respectarse integramente o texto orixinal.
6ª. Documentación específica requirida aos solicitantes destas modalidades:
-Ficha de produción (anexo V).
-Memoria da dirección.
-Historial profesional do elenco técnico e artístico da compañía.
-Memoria das actividades realizadas, xunto coa documentación acreditativa das actividades recollidas nela (anexo VI).
Na modalidade A.2. a memoria comprenderá o período dos catro anos anteriores á convocatoria, e na modalidade A.3. o dos tres anos anteriores. Na modalidade A.1. non será precisa a súa presentación.
-Memoria da empresa (anexo VII), xunto coa documentación acreditativa da información recollida nela.
-Plan económico financeiro: orzamento. Custo por función (anexo VIII).
-Plan de marketing e distribución (anexo IX).
-Certificación acreditativa da titularidade dos dereitos de autor (poderá presentarse acreditación da súa solicitude, no momento de presentación da solicitude da subvención. En todo caso, deberá acreditarse a titularidade con anterioridade ao aboamento da subvención).
-No caso de produción de danza -modalidade A.3-, soporte audiovisual da produción que se presente ou, se é o caso, da produción inmediatamente anterior, realizada pola compañía, dunha duración mínima de 5 minutos e máxima de 10 minutos.
Cando a documentación anteriormente requirida xa estivese en poder do IGAEM, o solicitante quedará eximido da súa presentación, sempre e cando así o solicite expresamente e se certifique que non sufriu variación, especificando o expediente de axudas ou subvencións en que se atopase.
7ª. Vogais da comisión de valoración encargada da avaliación destes proxectos:
1. Dous técnicos/as do cadro de persoal do IGAEM.
2. Catro expertos/as externos, nomeados/as polo Consello Reitor do IGAEM entre persoas de recoñecido prestixio no mundo das artes escénicas -ámbito teatral e/ou coreográfico en Galicia.
8ª. Prazos previstos para o cumprimento e xustificación das axudas concedidas para estes proxectos:
a) Prazo límite de estrea do espectáculo:
-(Prazo xeral): estrea da produción entre a data de publicación da resolución de convocatoria de axudas e o 30 de abril de 2007.
-No caso da modalidade A.3. -produción de espectáculos de danza-, a estrea da produción deberá efectuarse entre o 1 de xaneiro e o 30 de novembro de 2006.
b) Prazo límite de xustificación:
-Tres meses inmediatamente posteriores á data de estrea e, en todo caso, deberá presentarse unha memoria parcial, acompañada da totalidade dos xustificantes dos gastos correspondentes ao exercicio 2006, con anterioridade ao 15 de decembro de 2006.
9ª. Obrigas dos beneficiarios:
A entidade adxudicataria estará obrigada a representar unha función do espectáculo producido por cada 5.000 euros de subvención concedida ou fracción, no prazo dos tres meses seguintes contados desde a data da estrea.
10ª. Xustificación e liquidación da subvención outorgada:
-Memoria detallada da actividade realizada, incluíndose: descrición xeral do desenvolvemento da produción e dos recursos empregados, principais incidencias, relación de funcións realizadas (lugar, data, caché, número de espectadores e billetes vendidos).
-Documentación acreditativa do número de funcións realizadas -mediante certificado/s de actuación, certificación expedida pola entidade de xestión de dereitos que corresponda, ou por calquera outro medio ou documento que acredite de forma fidedigna a realización do número mínimo de funcións requiridas-.
-Balance de ingresos e gastos da totalidade do proxecto.
-Relación completa dos gastos imputados á actividade obxecto da subvención, polo importe total do gasto -vid. anexo VIII-.
-Xustificantes, orixinais ou copias compulsadas, dos gastos imputados á actividade obxecto da subvención, por importe igual ou superior á subvención concedida.
-Relación de axudas e subvencións concedidas para o mesmo obxecto por outras administracións públicas.
-Dous exemplares dos soportes visuais, gráficos ou sonoros (catálogos, programas, carteis, vídeos, DVD e similares) empregados para a difusión e promoción da produción. Deberase tamén entregar ao IGAEM unha copia en PDF, ou formato semellante, dos indicados soportes, para os únicos efectos de arquivo e documentación.
-Gravación do espectáculo.
-No caso das modalidades A.2 e A.1 (cando se trate de creación teatral), copia do texto.
-Deberase presentar (en relación cos dous últimos puntos) unha autorización expresa, asinada polo adxudicatario da axuda, en que se faga constar que a entrega tanto da gravación do espectáculo como da copia do texto se realiza para os meros efectos de arquivo e documentación do IGAEM.
11ª. Custos ou gastos subvencionados:
Custos relativos á produción do espectáculo con data comprendida entre o 1 de xaneiro de 2006 e os tres meses inmediatamente posteriores á data de estrea, incluíndo:
-Gastos de persoal.
-Gastos de produción (escenografía, vestiario, deseño luminotecnia, música, realización do atrezzo, etc.).
-Aluguer dos locais de ensaio e custos asociados (luz, auga, limpeza, etc.).
-Gastos de promoción e publicidade.
-Dereitos de autor.
-Gastos financeiros.
-Gastos xerais de mantemento e xestión (ata un máximo do 7% dos custos totais).
-Axudas de custo, transporte e/ou outras indemnizacións (ata un máximo do 5% dos custos totais).
Poderanse xustificar achegas en especie, debidamente acreditadas, co límite do 10% do orzamento total do proxecto.
12ª. Outras incidencias: incompatibilidades:
As axudas e subvencións á produción recollidas neste capítulo serán incompatíbeis entre si; sen prexuízo da posible presentación de máis dun proxecto por un mesmo solicitante, só poderá ser obxecto de subvención nesta modalidade un proxecto por persoa física ou xurídica.
Capítulo VI
Axudas á distribución
1ª. Finalidade da concesión:
Promover a distribución de espectáculos de artes escénicas e musicais producidos por empresas e/ou compañías profesionais galegas.
2ª. Beneficiarios e requisitos:
a) Modalidade B.1. Distribución fóra da comunidade autónoma: persoas físicas e xurídicas dedicadas profesionalmente á actividade de produción e distribución de espectáculos de artes escénicas e musicais, con domicilio ou sede social na Comunidade Autónoma de Galicia, coa excepción das asociacións e entidades sen fins de lucro. No caso de espectáculos musicais, incluiranse exclusivamente os proxectos referentes á presenza en feiras e outras plataformas de exhibición en España.
b) Modalidade B.2. Distribución na comunidade autónoma: persoas físicas e xurídicas dedicadas profesionalmente á actividade de produción e distribución de espectáculos de teatro, en calquera das súas modalidades, beneficiarias das axudas á produción reguladas no capítulo V.
-Requisitos:
-Acreditación da dedicación profesional á actividade do teatro, da danza ou da música. No caso de sociedades, ter social ou estatutariamente como obxecto social a produción e distribución de espectáculos de teatro, danza ou música.
-Estar dado de alta no imposto de actividades económicas (IAE) na epígrafe e/ou subepígrafe correspondente, no vixente exercicio 2006.
-Ter o domicilio ou enderezo social na Comunidade Autónoma de Galicia.
3ª. Importes e límites das axudas:
a) O importe da axuda será como máximo:
-Modalidade B.1: o correspondente aos gastos de desprazamento, transporte, aloxamento e mantenza necesarios para a distribución do espectáculo.
-Modalidade B.2: o correspondente ao 50% do caché do espectáculo aplicado ás funcións que se van realizar, a partir do terceiro mes inmediatamente posterior á estrea e ata o 31 de decembro de 2006.
b) As axudas e subvencións concedidas polas diferentes administracións públicas para a mesma finalidade non poderán superar en ningún caso o importe total dos gastos finalmente producidos.
c) Forma de pagamento: o importe da subvención farase efectivo logo de xustificación polo beneficiario do cumprimento total das actividades e das obrigas establecidas.
4ª. Criterios de valoración e baremación:
A valoración das solicitudes presentadas realizarase con base na información referida na base sexta desta convocatoria e na documentación específica exixida a posteriori, de acordo cos seguintes criterios:
Criterios/parámetros de valoración:
-Relevancia e prestixio dos lugares nos que se vai actuar.
-(No caso de xiras, certames e festivais): número de representacións previstas e importe económico do contrato de distribución.
-(No caso de actuacións en feiras): expectativas de contratación das funcións.
-Representacións que faciliten a apertura de mercados en novos ámbitos xeográficos.
Prazo de resolución: un mes.
5ª. Documentación específica requirida aos solicitantes desta modalidade:
-Ficha de xira (anexo X).
-Memoria explicativa sobre as características xerais dos lugares de celebración da xira.
-Documento acreditativo da oferta ou convite, co detalle do contido económico daquela, asinado e cuñado polo representante legal da entidade organizadora.
Cando a documentación anteriormente requirida xa estivese en poder do IGAEM, o solicitante quedará eximido da súa presentación sempre e cando así o solicite expresamente e se certifique que non sufriu variación, especificando o expediente de axudas ou subvencións en que se atopase.
6ª. Vogais da comisión de valoración encargada da avaliación destes proxectos:
-Tres técnicos/as integrantes do cadro de persoal do IGAEM.
7ª. Prazos previstos para o cumprimento e xustificación das axudas concedidas para estes proxectos:
Sen prexuízo do disposto na cláusula quinta das presentes bases, en relación co prazo de iniciación do expediente e conseguinte presentación de solicitudes, os prazos que se deberán ter en consideración nesta modalidade son os que seguen:
a) De presentación de solicitudes: as solicitudes deberán presentarse cunha antelación mínima de 15 días á celebración da primeira das actuacións dos espectáculos obxecto de subvención e, en todo caso, con anterioridade ao 15 de novembro de 2006. Para os espectáculos distribuídos entre o 1 de xaneiro de 2006 e a data de publicación da presente resolución de convocatoria de axudas, o prazo de solicitude será dun mes, contado a partir da data de publicación.
b) De celebración da función: entre o 1 de xaneiro e o 15 de decembro de 2006.
c) De xustificación: un mes, contado desde a finalización da distribución ou xira do espectáculo obxecto da subvención e, en todo caso, co límite máximo do 20 de decembro de 2006.
8ª. Xustificación e liquidación da subvención outorgada:
-Memoria detallada da actividade realizada, incluíndose: descrición xeral do desenvolvemento da actividade, principais incidencias, relación de funcións realizadas (lugar, data, caché, número de espectadores e de billetes vendidos).
-Xustificantes, orixinais ou copias compulsadas, dos gastos imputados á actividade obxecto da subvención, por importe igual ou superior á subvención concedida.
-Relación de axudas e subvencións concedidas para o mesmo obxecto por outras administracións públicas.
-Dous exemplares dos soportes visuais, gráficos ou sonoros (catálogos, programas, carteis, vídeos, DVD e similares) empregados para a difusión e promoción da produción. Deberase entregar, así mesmo, ao IGAEM unha copia en PDF, ou formato semellante, dos indicados soportes, para os únicos efectos de arquivo e documentación.
-Modelo de memoria económica.
Capítulo VII
Axudas ás dotacións e investimentos para a
Rede Galega de Teatros e Auditorios
1ª. Finalidade da concesión:
Contribuír á mellora das dotacións técnicas dos teatros e auditorios que conforman a Rede Galega de Teatros e Auditorios.
2ª. Beneficiarios e obxecto:
-Beneficiarios: entidades públicas locais titulares de teatros e auditorios integrados na Rede Galega de Teatros e Auditorios.
-Obxecto: as melloras no equipamento técnico dos citados recintos escénicos deberán basearse, entre outros, en investimentos en:
-Equipamentos escénicos.
-Equipamentos de iluminación.
-Equipamentos de son.
3ª. Importes e límites das axudas:
a) O importe de axuda será, como máximo, do 60% do orzamento do investimento realizado, cun límite de 30.000 A por beneficiario -neste sentido, requiriráselle á entidade local solicitante certificación do órgano competente sobre a existencia de crédito suficiente e adecuado para facer fronte á porcentaxe de financiamento que debe asumir esta sobre o total do proxecto presentado-.
b) As axudas e subvencións concedidas polas diferentes administracións públicas para a mesma finalidade non poderán superar o importe total dos gastos producidos.
c) Forma de pagamento: o importe da subvención farase efectivo logo de xustificación polo beneficiario do cumprimento total das obrigas establecidas nesta liña de axudas.
4ª. Criterios de valoración e baremación:
(a) Valoración técnica do proxecto de investimento: 25% da puntuación total.
(b) Programación ofertada polo teatro ou auditorio: 30% da puntuación total.
-Número de espectáculos programados dentro da rede durante o ano 2005.
-Orzamento total da programación do exercicio 2005.
-Niveis de asistencia e despacho de billetes das funcións da programación da Rede Galega de Teatros e Auditorios.
(c) Porcentaxe de cofinanciamento do investimento por parte da Administración local: 20% da puntuación total.
(d) Dotación de persoal e servizos técnicos profesionais para o manexo e mantemento do equipamento técnico: 25% da puntuación total.
5ª. Documentación específica requirida aos solicitantes desta modalidade:
-Memoria do proxecto de investimento.
-Orzamento ou factura pro forma.
-Informe técnico das dotacións existentes no teatro ou auditorio.
-Memoria da programación do último ano (anexo XI).
Cando a documentación anteriormente requirida xa estivese en poder do IGAEM, o solicitante quedará eximido da súa presentación sempre e cando así o solicite expresamente e se certifique que non sufriu variación, especificando o expediente de axudas ou subvencións no que se atopase.
6ª. Vogais da comisión de valoración encargada da avaliación destes proxectos:
-Tres técnicos/as integrantes do cadro de persoal do IGAEM.
7ª. Prazos previstos para o cumprimento e xustificación das axudas concedidas para estes proxectos:
Sen prexuízo do disposto na cláusula QUINTA das presentes bases, en relación co prazo de iniciación do expediente e conseguinte presentación de solicitudes, os prazos que se deberán ter en consideración nesta modalidade son os que seguen:
-Prazo de xustificación:
-Ata do día 30 de novembro de 2006, como data límite.
8ª. Xustificación e liquidación da subvención outorgada:
-Memoria detallada do investimento realizado.
-Balance de ingresos e gastos, referidos á actividade subvencionada.
-Relación completa dos gastos imputados, cuñada e selada polo representante legal da entidade.
-Xustificantes, orixinais ou copias compulsadas, da totalidade dos investimentos realizados.
-Relación de axudas e subvencións concedidas para o mesmo obxecto por outras administracións públicas.
-Certificación da incorporación do investimento realizado ao inventario da entidade.
9ª. Custos ou gastos subvencionados:
Custos relativos ao equipamento técnico do recinto escénico, incluíndose nestes conceptos:
-Equipamentos escénicos:
a) Maquinaria: varas manuais, contrapesadas, motorizadas,...
b) Estruturas elevables: trussers, motores.
c) Vestiario escénico: patas, bambalinas, pano de boca, pano de fondo,....
d) Chan de danza: linóleo ou outros pavimentos adecuados para a práctica da danza.
-Equipamentos de luz ou iluminación: mesa de control, dimmers, cableado, focos e accesorios (garras, eslingas de seguridade, torre de cable,...)
-Equipamentos de son: mesa de mesturas, reprodutores, etapas de potencia, equalizadores, efectos, caixas acústicas, cableado, microfonía, pés de micro,...)
-Elementos identificativos da pertenza do teatro ou auditorio á Rede Galega de Teatros e Auditorios.
10ª. Obrigas específicas asumidas polos beneficiarios:
-Comunicar calquera modificación que se produza no proxecto de investimento, con carácter previo á súa realización.
-Instalar na fachada principal do teatro ou auditorio a placa identificativa da súa pertenza á Rede Galega de Teatros e Auditorios, consonte coas indicacións especificadas no momento da concesión da axuda e que estableza o IGAEM.
Capítulo VIII
Axudas para a programación de salas de
teatro e artes escénicas
1ª. Finalidade da concesión:
Promover o desenvolvemento de programación variada de artes escénicas por parte de salas e teatros de titularidade privada.
2ª. Beneficiarios e requisitos:
-Beneficiarios: salas e teatros de titularidade privada, con capacidade non superior ás 300 prazas, con programación estable de espectáculos relacionados coas artes escénicas e exhibición escénica en xeral. Excluiranse as salas ou teatros de titularidade de asociacións e outras entidades sen fin de lucro.
-Requisitos da compañía e/ou persoa solicitante:
a) Realización no exercicio anterior dun mínimo de 60 representacións de artes escénicas.
b) No caso de salas de nova apertura, poderá substituírse o anterior requisito pola acreditación do compromiso de realización das 60 representacións durante o exercicio actual.
3ª. Importes e límites das axudas:
a) Dotación unitaria máxima de 40.000 A, co límite do 60% dos custos anuais de explotación.
b) As axudas e subvencións concedidas polas diferentes administracións públicas para a mesma fina
lidade non poderán superar o importe total dos gastos producidos.
c) Forma de pagamento: a cantidade obxecto de subvención e adxudicada ao proxecto presentado será aboada por resolución da Xerencia do IGAEM, de acordo coas súas posibilidades de liquidez, por pagamentos parciais con cargo ao ano correspondente, logo de xustificación de gastos a medida que se vaian desenvolvendo as actuacións, e ata un importe máximo do 70% da axuda concedida; condicionando estes anticipos á achega e pertinente comprobación por parte deste instituto da documentación que xustifique a efectiva aplicación da suma librada á actividade obxecto de subvención.
4ª. Criterios de valoración e baremación:
Programación realizada durante o exercicio anterior: (35 puntos)
-Número de espectáculos, número de espectadores e facturación total.
-Calidade, variedade e innovación na programación.
Programación prevista para o exercicio 2006: (35 puntos)
-Calidade, variedade e innovación da programación.
-Presenza de producións galegas e obras en lingua galega, cunha programación mínima do 35%.
-Actividades paralelas de difusión e fomento das artes escénicas e musicais.
Dotacións e actividade xeral da sala ou teatro: (30 puntos)
-Estrutura de persoal vinculada á actividade da sala ou teatro.
-Viabilidade económico-financeira do proxecto empresarial.
-Investimentos en infraestruturas e equipamentos realizados nos últimos tres anos.
-Cesións de instalacións para a actividade de compañías de teatro e danza non vinculadas á sala ou teatro.
5ª. Documentación específica requirida aos solicitantes desta modalidade:
-Memoria de actividades do último ano (anexo XI).
-Proxecto de programación para o presente exercicio (anexo XII).
-Memoria da sala (anexo XIII).
-Orzamento (anexo XIV).
-Documentación acreditativa da titularidade dos dereitos de propiedade ou usufruto da sala.
Cando a documentación anteriormente requirida xa estivese en poder do IGAEM, o solicitante quedará
eximido da súa presentación, sempre e cando así o solicite expresamente e se certifique que non sufriu variación, especificando o expediente de axudas ou subvencións no que se atopase.
6ª. Vogais da comisión de valoración encargada da avaliación destes proxectos:
- Dous expertos externos, nomeados polo Consello Reitor do IGAEM de entre persoas de recoñecido prestixio no ámbito das artes escénicas.
- Dous técnicos/as integrantes do cadro de persoal do IGAEM.
7ª. Prazos previstos para o cumprimento e xustificación das axudas concedidas para estes proxectos:
Sen prexuízo do disposto na cláusula quinta das presentes bases, en relación co prazo de iniciación do expediente e conseguinte presentación de solicitudes, os prazos que se deberán ter en consideración nesta modalidade son os que seguen:
-Prazo de xustificación:
-Ata do día 15 de decembro de 2006, como data límite.
8ª. Xustificación e liquidación da subvención outorgada:
-Memoria detallada da actividade realizada, incluíndo: descrición xeral da programación, principais incidencias, relación de funcións realizadas (espectáculo, compañía, caché, número de espectadores e de billetes vendidos).
-Balance de ingresos e gastos.
-Relación completa dos gastos realizados, polo importe total dos gastos de explotación.
-Xustificantes, orixinais ou copias compulsadas, dos gastos realizados imputados á subvención.
-Dous exemplares dos soportes visuais, gráficos ou sonoros (catálogos, programas, carteis, vídeos, DVD e similares) empregados para a difusión e promoción da produción. Deberase entregar tamén ao IGAEM unha copia en PDF, ou formato semellante, dos indicados soportes, para os únicos efectos de arquivo e documentación.
-Relación de axudas e subvencións concedidas para o mesmo obxecto por outras administracións públicas.
9ª. Custos ou gastos subvencionados:
Custos relativos ao funcionamento e programación da sala con data comprendida entre o 1 de xaneiro de 2006 e 31 de decembro de 2006, incluíndose entre eles:
-Gastos fixos de funcionamento da sala (alugueres, subministracións, gastos correntes e servizos, reformas e mantemento, gastos de persoal).
-Investimentos destinados á mellora ou ampliación da capacidade da sala.
-Gastos propios da programación de artes escénicas (pagamentos por espectáculos, servizos asociados, gastos de publicidade e promoción, etc.).
-Gastos financeiros.
10ª. Obrigas específicas asumidas polos beneficiarios:
-Facilitar información mensual sobre espectáculos, asistentes e despacho de billetes.
-Comunicar calquera modificación que se produza no proxecto de actividades ou na programación presentada, con caracter previo á súa realización.
-Facilitar ao IGAEM o uso do espazo e da infraestructura da sala por un máximo de catro (4) días anuais, consonte coa dispoñibilidade existente.
Capitulo IX
Axudas para a actividade asociativa, universitaria
e non profesional no ámbito
das artes escénicas e musicais
1ª. Finalidade da concesión:
Potenciar a actividade asociativa, universitaria -e de centros de estudos superiores de ensinanzas artísticas-, e non profesional no ámbito das artes escénicas e musicais.
2ª. Beneficiarios e requisitos:
a) Modalidade E.1 (actividade asociativa): entidades sen ánimo de lucro de ámbito autonómico representativas das empresas e profesionais do teatro, da danza e da música. Excluiranse desta modalidade de axuda a celebración de feiras e festivais.
-Requisitos:
-Ausencia de ánimo de lucro.
-Ter social ou estatutariamente como obxecto social a promoción do teatro, da danza ou da música ou a defensa dos intereses das empresas e profesionais destes ámbitos.
-Domicilio social na Comunidade Autónoma de Galicia.
-Ámbito autonómico.
b) Modalidade E.2 (actividade universitaria): universidades de Galicia e centros de ensino superior de ensinanzas artísticas.
c) Modalidade E.3 (actividade non profesional): entidades sen ánimo de lucro de ámbito autonómico representativas da actividade afeccionada no ámbito do teatro, a danza e a música.
-Requisitos:
-Ausencia de ánimo de lucro.
-Ter social ou estatutariamente como obxecto social a promoción do teatro, da danza ou da música.
-Domicilio social na Comunidade Autónoma de Galicia.
-Ámbito autonómico.
3ª. Importes e límites das axudas:
a) Concederase unha dotación unitaria máxima de 40.000 A por beneficiario, con independencia do tipo de actividade que se vaia executar.
b) Forma de pagamento: a cantidade obxecto de subvención e adxudicada ao proxecto presentado será aboada por Resolución da Xerencia do IGAEM, de acordo coas súas posibilidades de liquidez, por pagamentos parciais con cargo ao ano correspondente, logo de xustificación de gastos a medida que se vaian desenvolvendo as actuacións, e ata un importe máximo do 70% da axuda concedida; condicionando estes anticipos á achega e pertinente comprobación por parte deste instituto da documentación que xustifique a efectiva aplicación da suma librada á actuación obxecto de subvención.
4ª. Criterios de valoración e baremación:
a) Para as modalidades E.1 e E.3 (actividades asociativa e non profesional):
-Representatividade da entidade: (30 puntos).
-Interese xeral da programación de actividades proposta: (50 puntos).
-Actividade desenvolvida pola entidade nos tres anos anteriores: (20 puntos).
b) Para a modalidade E.2:
-Interese xeral da programación de actividades proposta: (50 puntos).
-Actividade desenvolvida pola entidade nos tres anos anteriores: (25 puntos).
-Esforzo orzamentario da entidade solicitante (porcentaxe de cofinanciamento): (25 puntos).
5ª. Documentación específica requirida aos solicitantes desta modalidade de axudas:
-Memoria de actividades dos últimos tres anos.
-Proxecto de programación para o presente exercicio.
-Memoria da entidade (só para as modalidades E.1 e E.3).
-Orzamento.
Respecto da documentación xeral prevista na cláusula sexta das presentes bases, e en atención ao carácter das entidades sen ánimo nin fins de lucro, quedarán exentas da presentación da fotocopia de alta no IAE, en canto non estean obrigadas a estar dadas de alta no imposto de actividades económicas.
Cando a documentación anteriormente requirida xa estivese en poder do IGAEM, o solicitante quedará eximido da súa presentación, sempre e cando así o solicite expresamente e se certifique que non sufriu variación, especificando o expediente de axudas ou subvencións no que se atopase.
6ª. Vogais da comisión de valoración encargada da avaliación destes proxectos:
-Dous expertos externos, nomeados polo Consello Reitor do IGAEM de entre persoas de recoñecido prestixio no ámbito das artes escénicas e musicais.
-Dous técnicos/as integrantes do cadro de persoal do IGAEM.
7ª. Prazos previstos para o cumprimento e xustificación das axudas concedidas para estes proxectos:
Sen prexuízo do disposto na cláusula quinta das presentes bases, en relación co prazo de iniciación do expediente e conseguinte presentación de solicitudes, os prazos que se deberán ter en consideración nesta modalidade son os que seguen:
-Prazo de xustificación:
-Ata do día 15 de decembro de 2006, como data límite.
8ª Xustificación e liquidación da subvención outorgada:
-Memoria detallada da actividade realizada, incluíndo: descrición xeral da actividade realizada e principais incidencias.
-Balance de ingresos e gastos.
-Relación completa da totalidade dos gastos realizados, polo importe total do gasto (anexo).
-Xustificantes, orixinais ou copias compulsadas, dos gastos realizados e imputados á subvención -no suposto da modalidade E.3 (actividade universitaria), acreditarase a xustificación dos gastos realizados mediante certificación do órgano que teña atribuídas as facultades de control do cumprimento da finalidade para a que foi concedida e da aplicación dos fondos destinados para o efecto-.
-Dous exemplares dos soportes visuais, gráficos ou sonoros (catálogos, programas, carteis, vídeos, DVD e similares) empregados para a difusión e promoción da produción. Deberase entregar igualmente ao IGAEM unha copia en PDF, ou formato semellante, dos indicados soportes, para os únicos efectos de arquivo e documentación.
-Relación de axudas e subvencións concedidas para o mesmo obxecto por outras administracións públicas.
9ª. Custos ou gastos subvencionados:
Custos relativos ao funcionamento e programación de actividades con data comprendida entre o 1 de xaneiro de 2006 e 31 de decembro de 2006, incluíndose entre eles:
-Gastos de persoal.
-Gastos correntes e de desenvolvemento das actividades.
-Gastos de promoción e publicidade.
-Gastos de material de edición e difusión.
-Gastos xerais de mantemento e xestión (ata un máximo do 7% dos custos totais).
-Axudas de custo e outras indemnizacións (ata un máximo do 5% dos custos totais).
10ª. Obrigas específicas asumidas polos beneficiarios:
-Comunicar calquera modificación que se produza no proxecto de actividades ou na programación presentada para tal evento, con caracter previo á súa realización.
Capítulo X
Axudas ao estudo e á investigación
1ª. Finalidade da concesión:
Fomentar a reciclaxe profesional e a formación especializada das persoas vinculadas á actividade da creación, produción, distribución e exhibición de espectáculos de teatro, danza e música, e promover a actividade investigadora.
2ª. Beneficiarios e requisitos:
a) Beneficiarios: persoas físicas maiores de 18 anos que teñan a súa residencia administrativa ou lugar de traballo na Comunidade Autónoma de Galicia, vinculadas ao teatro, á danza ou á música. No caso dos proxectos de investigación, a solicitude poderase presentar en nome dun grupo de investigación, integrado por un máximo de tres membros (a solicitude por un grupo de investigación non supón modificación dos importes máximos da axuda).
Quedarán excluídos do ámbito obxectivo desta modalidade o persoal funcionario e laboral do IGAEM e da Consellería de Cultura e Deporte.
b) Requisitos:
-Non desfrutar ou non estar en condicións de desfrutar doutra axuda pública para a mesma finalidade.
-No caso de axudas á investigación, estar en posesión do título de diplomado ou licenciado universitario, ou titulación media ou superior equivalente.
3ª. Importes e límites das axudas:
a) Axudas á formación -modalidade F.1-:
-Asistencia a cursos especializados, congresos, xornadas e outras actividades formativas fóra da Comunidade Autónoma de Galicia. Ata 6.000 A, como máximo, por axuda.
-Poderán ser valoradas, de forma excepcional, solicitudes de axudas para a realización de actividades formativas dentro da comunidade autónoma galega se se consideran do máximo interese.
b) Axudas á investigación -modalidade F.2-:
-Realización de proxectos de investigación. Ata 6.000 A, como máximo, por axuda.
-Áreas preferentes de investigación:
-Estudos sobre pautas de consumo e perfil de demanda nas artes escénicas e musicais.
-Promoción exterior e internacionalización da produción musical de Galicia.
-Estudos sobre modelos de compañías residentes.
-Análises comparadas sobre política cultural no ámbito do teatro, da danza e da música.
-Promoción e divulgación do teatro, a danza e a música.
-Estudos sobre a situación e os recursos existentes en materia de teatro, danza e música non profesional.
-Memoria das actividades no eido do teatro e da danza durante o ano 2005.
-Investigacións micro e macroeconómicas sobre o sector das artes escénicas e musicais en Galicia.
-Catalogación de fondos musicais.
c) Forma de pagamento: a cantidade obxecto de subvención e adxudicada ao proxecto presentado será aboada por resolución da Xerencia do IGAEM, de acordo coas súas posibilidades de liquidez. Porén, poderase anticipar o pagamento de ata un 50%, como máximo, do importe total da axuda, logo de solicitude expresa do beneficiario e presentación de certificación do inicio dos traballos preparatorios ou tarefas de formación ou investigación; condicionando este anticipo á achega e pertinente comprobación por parte deste instituto da documentación que xustifique a efectiva aplicación da suma librada á actuación obxecto da subvención.
4ª. Criterios de valoración e baremación:
a) Para a modalidade F.1 (axudas á formación):
-Interese técnico e artístico da acción formativa, así como importancia do centro formativo: (40 puntos)
-Vinculación formativa ou profesional do solicitante co teatro, a danza ou a música: (40 puntos)
-Custo da actividade obxecto da axuda: (20 puntos)
b) Para a modalidade F.2 (axudas á investigación):
-Calidade do proxecto de investigación. Aval dalgunha entidade investigadora ou titor de recoñecido prestixio no eido escénico e/ou musical: (40 puntos)
-Traxectoria formativa, profesional e investigadora da persoa solicitante: (30 puntos)
-Interese e vinculación coas áreas preferentes de investigación e cos obxectivos xerais do IGAEM: (30 puntos)
5ª. Documentación específica requirida aos solicitantes desta modalidade de axudas:
a) Axudas á formación:
-Memoria explicativa do contido dos estudos que se van realizar en que se determinen os obxectivos e o seu desenvolvemento cronolóxico.
-Currículo do solicitante, con indicación dos estudos realizados, actividades profesionais desempeñadas relacionadas cos eidos do teatro, da música e da danza e, en xeral, canta documentación considere representativa da súa formación.
-Lugar, datas e duración da actividade formativa.
-Orzamento completo dos gastos a realizar.
-Documentación complementaria.
b) Axudas á investigación:
-Memoria explicativa do proxecto de investigación en que se determine a finalidade, obxectivos, contidos, actividades que comprende, metodoloxía que se seguirá, cronograma e plan de difusión.
-Memoria xustificativa da necesidade de realizar a investigación, con mención dos antecedentes existentes e da súa utilidade para a promoción do teatro, a danza ou a música.
-Orzamento.
-Currículo do solicitante e, de ser o caso, dos membros do grupo de investigación.
-No caso de que o traballo estivese avalado por unha entidade investigadora ou titor de recoñecido prestixio profesional, certificación expedida para o efecto e acreditativa do dito aval.
-Documentación complementaria.
Respecto da documentación xeral prevista na cláusula sexta das presentes bases, e en atención á natureza das persoas que poden optar a este tipo de axudas, deberán presentar unicamente a seguinte documentación:
-Fotocopia do DNI, NIF ou pasaporte do solicitante e, de ser o caso, das persoas integrantes do grupo de investigación.
-Folla de transferencia bancaria. No caso de que se trate dun grupo de investigación, deberase presentar unha por cada membro do equipo.
-Declaración das subvencións solicitadas ou concedidas para a mesma finalidade.
-Certificación de empadroamento ou documentación xustificativa do lugar de traballo na comunidade autónoma galega.
Cando a documentación anteriormente requirida xa estivese en poder do IGAEM, o solicitante quedará eximido da súa presentación, sempre e cando así o solicite expresamente e se certifique que non sufriu variación, especificando o expediente de axudas ou subvencións en que se atopase.
6ª. Vogais da comisión de valoración encargada da avaliación destes proxectos:
-Tres técnicos/as integrantes do cadro de persoal do IGAEM.
7ª Prazos previstos para o cumprimento e xustificación das axudas concedidas para estes proxectos:
Sen prexuízo do disposto na cláusula quinta das presentes bases, en relación co prazo de iniciación
do expediente e conseguinte presentación de solicitudes, os prazos que se deberán ter en consideración nesta modalidade son os que seguen:
-De presentación de solicitudes:
-No caso da modalidade F.1. -axudas ao estudo-, desde a publicación da resolución de convocatoria de axudas ata o 31 de outubro de 2006, como data límite.
-De resolución das solicitudes:
-Dous meses dende a presentación ou entrada da solicitude no Rexistro do IGAEM.
-De xustificación da axuda:
-Un mes inmediatamente posterior á finalización da actividade obxecto da subvención e, en todo caso, antes do 30 de xuño de 2007.
8ª. Xustificación e liquidación da subvención outorgada:
a) Modalidade F.1:
-Memoria detallada da actividade realizada, incluíndo nela unha descrición xeral da actividade realizada e principais incidencias.
-Xustificantes, orixinais ou copias compulsadas, dos gastos realizados imputados á axuda.
-Documento acreditativo da realización con aproveitamento da actividade formativa obxecto da axuda.
b) Modalidade F.2:
-Memoria detallada da actividade realizada, incluíndo nela unha descrición xeral da actividade realizada e principais incidencias.
-Xustificantes, orixinais ou copias compulsadas, dos gastos realizados imputados á axuda.
-Presentación de copia do traballo resultante da investigación, conforme as directrices establecidas polo IGAEM no momento da concesión da subvención.
9ª. Obrigas específicas asumidas polos beneficiarios:
-Nas axudas á formación -modalidade F.1-, o aproveitamento e a finalización da actividade formativa.
-Nas axudas á investigación -modalidade F.2-:
a) Cesión dos dereitos de uso e publicación por un período de dous anos, contados desde a entrega definitiva dos traballos obxecto de axuda -calquera edición posterior deberá facer constar que o traballo foi beneficiario de axuda por parte do IGAEM-.
b) Nas axudas á investigación, cinguirse ás directrices de entrega dos traballos indicados desde este instituto no momento da concesión.
c) Nas axudas á investigación, presentar un informe intermedio do estado da investigación dentro dos
seis primeiros meses desde a data de concesión da axuda.
Disposicións adicionais
Primeira.-Sen prexuízo das facultades que teñan atribuídas outros órganos da Administración do Estado ou da comunidade autónoma, a Xerencia do IGAEM e, por delegación desta, os servizos e unidades administrativas encargadas da tramitación e seguimento do expediente respectivo, poderán comprobar en todo momento a aplicación das subvencións concedidas para os fins programados, e levará a cabo as funcións de control, así como de avaliación e seguimento dos labores e demais actuacións que derivasen das presentes bases. Para estes efectos, os beneficiarios deberán cumprir coas obrigas de comprobación que se establezan na presente resolución e na de adxudicación da axuda.
Para realizar estas funcións, poderanse utilizar cantos medios estean á disposición tanto da Xerencia deste instituto como do Departamento de Xestión Económico-Administrativa do instituto, para comprobar o cumprimento dos requisitos exixidos nesta resolución e na restante normativa vixente que resulte de aplicación.
Segunda.-A Xerencia do IGAEM e, por delegación, os servizos e unidades administrativas deste organismo, poderán requirir en todo momento, como actuacións encamiñadas á comprobación da veracidade dos datos aducidos, a presentación da documentación orixinal e complementaria que se considere necesaria, para acreditar mellor o exacto cumprimento das condicións exixidas para os diferentes tipos de axuda contemplados nesta convocatoria, agás aquela que de acordo co artigo 35 f) da Lei 30/1992, do 26 de novembro, de réxime xurídico das administracións públicas e do procedemento administrativo común, xa se atope en poder da Administración actuante, sempre e cando non transcorresen máis de cinco anos desde o remate do procedemento ao que corresponda e non sufrise modificación ningunha desde a súa presentación -todo isto en consonancia co disposto no artigo 42 da Lei 7/2005, do 29 de decembro, de orzamentos xerais da Comunidade Autónoma galega para o 2006.
Neste mesmo sentido, a presentación da instancia polo solicitante ou solicitantes beneficiarios implicará a autorización a este organismo para proceder á comprobación e conseguinte verificación destes datos ante os servizos tributarios correspondentes, e a solicitar o certificado que emitirá a Axencia Estatal da Administración Tributaria.
Terceira.- Cando nas axudas á produción a solicitude sexa presentada por unha unión temporal de empresas (UTE), o requisito de domicilio ou sede social na Comunidade Autónoma de Galicia considerarase cumprido cando unha das empresas integradas nela o cumpra. Neste caso a subvención concedida poderá ser executada pola empresa con domicilio ou sede social na comunidade autónoma ou
pola propia unión temporal de empresas, mentres que o restante importe dos gastos imputables ao proxecto poderá ser executado, ben por calquera das empresas integrantes da unión temporal de empresas, ben por esta mesma. En todo caso, polo menos un 75% do importe da subvención deberá corresponder a gastos efectuados na comunidade autónoma.
Disposicións derradeiras
Primeira.-Normativa de aplicación.
As bases reguladoras das axudas contempladas na presente convocatoria axustaranse e rexeranse, con carácter xeral, polo disposto no artigo 78 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, na súa redacción dada pola Lei 14/2004, do 29 de decembro, de medidas tributarias e de réxime administrativo; na Lei 7/2005 do 29 de decembro, de orzamentos xerais da Comunidade Autónoma de Gálica para o ano 2006, no Decreto 287/2000, do 21 de novembro, polo que se desenvolve o réxime de axudas e subvencións da Comunidade Autónoma de Galicia; e, con carácter supletorio, no que resulte de aplicación a Lei 38/2003, do 17 de novembro, xeral de subvencións, a Lei 30/1992, do 26 de novembro, de réxime xurídico das administracións públicas e do procedemento administrativo común e calquera outra disposición normativa que pola súa natureza puidese resultar de aplicación.
Segunda.-Posibilidade de recurso.
A presente resolución é definitiva na vía administrativa, consonte co artigo 4.2º do Decreto 287/2000, do 21 de novembro, polo que se desenvolve o réxime de axudas e subvencións da Comunidade Autónoma de Galicia, e contra ela cabe interpor directamente recurso contencioso-administrativo ante o Tribunal Superior de Xustiza de Galicia no prazo de dous meses, contados desde o día seguinte á data da súa notificación, de acordo co disposto no artigo 46.1º da Lei 29/1998 do 13 de xullo, reguladora da xurisdición contencioso-administrativa.
Así mesmo, esta resolución poderá ser recorrida potestativamente en reposición, no prazo dun mes desde a publicación da resolución no DOG, e ante o mesmo órgano que a ditou, de acordo co disposto nos arts. 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Terceira.- Entrada en vigor.
Esta resolución entrará en vigor o día seguinte ao da súa publicación no Diario Oficial de Galicia.
O que se fai público para o seu xeral coñecemento.
Santiago de Compostela, 27 de marzo de 2006.
Miguel A. Martín Fernández
Xerente do Instituto Galego das
Artes Escénicas e Musicais
SERVIZO GALEGO DE PROMOCIÓN DA IGUALDADE DO HOME
E DA MULLER